Oficialusis leidinys L 182 , 21/07/2000 p. 0004 - 0007



Tarybos reglamentas (EB) Nr. 1593/2000 2000 m. liepos 17 d. iš dalies keičiantis Reglamentą (EEB) Nr. 3508/92, nustatantį tam tikrų Bendrijos pagalbos schemų integruotą administravimo ir kontrolės sistemą EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę, kadangi: (1) Priėmus sprendimus dėl bendros žemės ūkio politikos reformos, būtinos pritaikomosios pataisos dėl integruotos administravimo ir kontrolės sistemos. (2) Integruotos valdymo ir kontrolės sistemos taikymas tose srityse, kurioms ji yra taikoma, EŽŪOGF Garantijų skyriui leido smarkiai sumažinti žemės ūkio išlaidų riziką. Turėtų būti numatyta galimybė, kad valstybės narės pačios sukurtų savo sistemas, suderintas su integruotos administravimo ir kontrolės sistemos esminiais elementais, kurios būtų taikomos kitoms Bendrijos pagalbos schemoms. (3) Atsižvelgiant į sunkumus, su kuriais susiduriama atliekant administracinius patikrinimus nurodytose srityse, ypač į išlaidas ir laiko sąnaudas nustatant deklaracijose pasitaikančius netikslumus, į daugelio valstybių narių, sukūrusių specialią sklypų tapatybės nustatymo sistemą, patirtį ir pažangą, pasiektą skaitmeninio ortovaizdavimo srityje bei geografinėse informacinėse sistemose, turėtų būti numatyta galimybė įgyvendinti kompiuterizuotos geografinės informacinės sistemos metodus žemės ūkio paskirties sklypų identifikavimui. (4) Laikantis 1999 m. birželio 28 d. Tarybos sprendimo 1999/468/EB, nustatančio Komisijai suteiktų įgyvendinimo įgaliojimų vykdymo tvarką [2], turėtų būti patvirtintos priemonės, būtinos Reglamentui (EEB) Nr. 3508/92 įgyvendinti. (5) Dabar, kai integruotos administravimo ir kontrolės sistemos pradinis etapas iš esmės jau baigtas, Komisija ir toliau turėtų būti supažindinama su tos sistemos taikymu valstybėse narėse ir jos veiksmingumu, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 3508/92 [3] iš dalies keičiamas taip: 1) 1 straipsnyje: a) 1 dalis pakeičiama taip: "1. Kiekviena valstybė narė įkuria integruotą administravimo ir kontrolės sistemą, toliau vadinamą "integruota sistema";, taikomą: a) augalininkystės sektoriuje: i) Reglamento (EB) Nr. 1251/1999 [4] nustatytai paramos tam tikrų lauko kultūrų augintojams sistemai; ii) Reglamento (EB) Nr. 3072/95 [5] 6 straipsnyje nustatytai pagalbos ryžių augintojams schemai; iii) Reglamento (EB) Nr. 1577/96 [6] nustatytoms konkrečioms priemonėms, taikomoms tam tikriems ankštiniams augalams; b) gyvulininkystės sektoriuje: i) Reglamento (EB) Nr. 1254/1999 [7] I antraštinės dalies I skyriuje nustatytai priemokų ir išmokų tvarkai galvijienos gamintojams; ii) Reglamento (EB) Nr. 2467/98 [8] nustatytai priemokų tvarkai avienos ir ožkienos gamintojams; iii) 1999 m. gegužės 17 d. Tarybos reglamento (EB) Nr. 1255/1999 dėl bendro pieno ir pieno produktų rinkos organizavimo [9] 19 straipsnyje numatytoms tiesioginėms išmokoms, toliau vadinamoms "Bendrijos schemomis";."; b) 3 dalis išbraukiama; c) 4 dalis tampa 3 dalimi; 2) 2 straipsnyje raidės b ir c pakeičiamos taip: "b) žemės ūkio paskirties sklypų identifikavimo sistema, c) gyvulių identifikavimo ir registravimo sistema,"; 3) 4 straipsnis pakeičiamas taip: "4 straipsnis Žemės ūkio sklypų identifikavimo sistema kuriama pagal žemėlapius arba žemės registro dokumentus ar kitas kartografines nuorodas. Naudojamasi kompiuterinės geografinės informacinės sistemos metodais, pageidautina ir aerofotonuotraukomis ar erdviniu ortovaizdavimu, kurių vienodas standartas garantuoja ne mažesnį kaip 1:10000 kartografinio mastelio tikslumą."; 4) 6 straipsnyje: a) 2 dalis pakeičiama taip: "2. Paraiška pagalbai už plotą gauti turi būti pateikiama iki valstybės narės nustatytos datos, kuri negali būti vėlesnė už tą, kuri numatyta paraiškoms pateikti Reglamente (EB) Nr. 1251/1999 arba nustatyta juo vadovaujantis. Data visuomet nustatoma, inter alia, atsižvelgiant į laiką, per kurį gaunama visa informacija, reikalinga tinkamam pagalbos administraciniam ir finansiniam valdymui ir 8 straipsnyje numatytiems patikrinimams atlikti. Nepaisant 1971 m. birželio 3 d. Tarybos reglamento (EEB, Euratomas) Nr. 1182/71, nustatančio taisykles dėl laikotarpių, datų ir terminų [*] OL L 124, 1971 6 8, p. 1., 5 straipsnio 1 dalies, jei paraiškos pateikimo diena yra įstatymo nustatyta nedarbo diena, šeštadienis arba sekmadienis, ji laikoma pateikta pirmąją darbo dieną po šių dienų."; b) 3 dalis pakeičiama taip: "3. Valstybė narė gali nuspręsti, kad paraiškoje pagalbai už plotą gauti būtų nurodyti tik praeitais metais pateiktos paraiškos pakeitimai. Valstybės narės supaprastina paraiškų teikimo tvarką pateikdamos iš anksto atspausdintas formas, kuriose remiamasi ankstesniais metais nustatytais plotais, ir pateikdamos 4 straipsnyje minimą grafinę medžiagą bei nurodydamos tų plotų vietą."; c) 4 dalis pakeičiama taip: "4. Paraiška pagalbai už plotą gauti gali būti pakeista, jei kompetentingos institucijos gauna juos ne vėliau kaip Reglamentu (EB) Nr. 1251/1999 nustatytą sėjos datą arba datą, nustatytą juo vadovaujantis."; d) 6 dalis pakeičiama taip: "6. Deklaruodami kiekvieną žemės ūkio paskirties sklypą, ūkininkai nurodo plotą ir jo vietą; ši informacija turi užtikrinti galimybę identifikuoti žemės ūkio paskirties sklypus pagal identifikavimo sistemą."; 5) įterpiamas šis straipsnis: "9a straipsnis 1. Valstybės narės, taikydamos priede išvardytas, tačiau 1 straipsnyje nepaminėtas Bendrijos pagalbos schemas, užtikrina, kad su integruota sistema būtų suderinti joms taikomos administravimo bei kontrolės sistemos tokie elementai: a) kompiuterinė duomenų bazė; b) sklypų ir gyvulių identifikavimo sistemos; c) administraciniai patikrinimai. Kad atitinkamoms Bendrijos pagalbos schemoms taikomas valdymo ir kontrolės sistemas būtų galima vadinti "suderintomis";, kaip apibrėžta pirmoje pastraipoje, jos turi būti tokios, kad bendrai veiktų ir būtų galima keistis jų duomenimis be jokių keblumų ar konfliktų. Komisija 12a straipsnio 2 dalyje nustatyta tvarka, atsižvelgdama į pirmoje ir antroje pastraipose nustatytus kriterijus, priima priedo pakeitimus, kurių gali prireikti. 2. Nepažeisdamos 1 dalies nuostatų, valstybės narės, taikydamos 1 straipsnyje nenurodytas Bendrijos pagalbos schemas, į savo administravimo bei kontrolės procedūrą gali įtraukti vieną arba daugiau integruotos sistemos elementų. 3. Šis reglamentas neturi įtakos konkrečioms nuostatoms, nustatytoms remiantis 1 ir 2 dalyse minėtomis schemomis, ypač toms, kurios reglamentuoja pagalbos skyrimo sąlygas. 4. 2 dalyje numatytą galimybę valstybės narės gali taikyti ir nacionalinėms schemoms. Statistikos tikslais jos gali naudotis integruotos sistemos informacija. 5. Jei valstybės narės pasinaudoja 2 ir 4 dalyse numatytomis galimybėmis, apie tai jos praneša Komisijai. Komisija užtikrina, kad pasinaudojimas šiomis galimybėmis netrukdo laikytis sektorių reglamento arba šio reglamento."; 6) 10 straipsnis išbraukiamas; 7) 11 straipsnyje: a) 1 dalis pakeičiama taip: "1. Komisija yra reguliariai informuojama apie integruotos sistemos įgyvendinimą. Ji organizuoja pasikeitimą nuomonėmis šiuo klausimu su valstybėmis narėmis."; b) 2 dalies pirma įtrauka pakeičiama taip: "— bet kokį priemonių, kurių buvo imtasi kuriant ir įgyvendinant integruotą sistemą, tyrimą arba kontrolę"; 8) 12 straipsnyje: a) pirmas sakinys pakeičiamas taip: "Komisija 12a straipsnio 2 dalyje nustatyta tvarka priima išsamias šio reglamento taikymo taisykles."; b) a punktas pakeičiamas taip: "a) pagrindiniai žemės ūkio paskirties sklypų identifikavimo sistemos bruožai"; 9) įterpiamas šis straipsnis: "12a straipsnis 1. Komisijai padeda Reglamento (EB) Nr. 1258/1999 [*] OL L 160, 1999 6 26, p. 103. 11 straipsniu įkurtas Fondo komitetas, toliau – Komitetas. 2. Darant nuorodą į šią dalį, taikomos Sprendimo 1999/468/EB [**] OL L 184, 1999 7 17, p. 23. 4 ir 7 straipsnių nuostatos. Sprendimo 1999/468/EB 4 straipsnio 3 dalyje numatytas laikotarpis yra vienas mėnuo. 3. Komitetas savo iniciatyva arba valstybės narės prašymu gali išnagrinėti bet kurį jo pirmininko iškeltą klausimą."; 10) 13 straipsnio 1 dalis papildoma šiais punktais: "c) ne vėliau kaip nuo 2005 m. sausio 1 d. – dėl 4 straipsnyje numatytos sklypų identifikavimo sistemos geografinės dalies; d) ne vėliau kaip nuo 2003 m. sausio 1 d. – dėl 9a straipsnyje numatyto administravimo ir kontrolės sistemų suderinimo su integruota sistema."; 11) pridedamas šio reglamento priedas. 2 straipsnis Šis reglamentas įsigalioja septintą dieną nuo jo paskelbimo Europos Bendrijų oficialiajame leidinyje. Komisija Reglamento (EEB) Nr. 3508/92 12a straipsnio 2 dalyje nustatyta tvarka prireikus priima nuostatas, palengvinančias perėjimą nuo minėto prie šio reglamento nuostatų. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. liepos 17 d. Tarybos vardu Pirmininkas J. Glavany [1] OL C 89, 2000 3 29, p. 8. [2] OL L 184, 1999 7 17, p. 23. [3] OL L 355, 1992 12 5, p. 1. Reglamentas su paskutiniais pakeitimais, padarytais Reglamentu (EB) Nr. 1036/1999 (OL L 327, 1999 5 21, p. 4). [4] OL L 160, 1999 6 26, p. 1. Reglamentas su paskutiniais pakeitimais, padarytais Reglamentu (EB) Nr. 2704/1999 (OL L 327, 1999 12 21, p. 12). [5] OL L 329, 1995 12 30, p. 18. Reglamentas su paskutiniais pakeitimais, padarytais Reglamentu (EB) Nr. 2072/1998 (OL L 265 1998 9 30, p. 4). [6] OL L 206, 1996 8 16, p. 4. Reglamentas su paskutiniais pakeitimais, padarytais Komisijos reglamentu (EB) Nr. 1826/97 (OL L 260, 1997 9 23, p. 11). [7] OL L 160, 1999 6 26, p. 21. [8] OL L 312, 1998 11 20, p. 1. [9] OL L 160, 1999 6 26, p. 48. -------------------------------------------------- PRIEDAS " PRIEDAS Sektorius | Teisinis pagrindas | Pastabos | Linai | Reglamento (EEB) Nr. 1308/70 4 straipsnis | Su plotu susijusi pagalba | Kanapės | Reglamento (EEB) Nr. 1308/70 4 straipsnis | Su plotu susijusi pagalba | Džiovintos vynuogės | Reglamento (EB) Nr. 2201/96 7 straipsnio 1 dalis | Su plotu susijusi pagalba | Tabakas | Reglamento (EEB) Nr. 2075/92 3 straipsnis | Pagalba gamybai | Apyniai | Reglamento (EEB) Nr. 1696/71 ir Reglamento (EB) Nr. 1098/98 | Su plotu susijusi pagalba | 12 straipsniai | Išmokos už laikiną pūdymą ir išrovimą | Agrarinė aplinkosauga | Reglamento (EB) Nr. 1257/1999 II dalies VI skyrius (22–24 straipsniai) ir 55 straipsnio 3 dalis | Su plotu susijusi pagalba | Miškininkystė | Reglamento (EB) Nr. 1257/1999 31 straipsnis ir 55 straipsnio 3 dalis | Su plotu susijusi pagalba | Mažiau palankios ūkininkauti vietovės ir vietovės su aplinkosaugos apribojimais su plotu susijusi pagalba | Reglamento (EB) Nr. 1257/1999 II dalies V skyrius (13–21 straipsniai) ir 55 straipsnio 3 dalis | Su plotu susijusi pagalba | Alyvų aliejus | Reglamento Nr. 136/66/EEB 5 straipsnio 1 dalis | Pagalba gamybai | Medvilnė | Reglamento (EB) Nr. 1554/95 8 straipsnis | Pagalba gamybai | Sausieji pašarai | Reglamento (EB) Nr. 603/95 10 ir 11 straipsniai | Pagalbai gamybai | Citrusai, skirti perdirbti | Reglamento (EB) Nr. 2202/96 1 straipsnis | Pagalba gamybai | Pomidorai, skirti perdirbti | Reglamento (EB) Nr. 2201/96 2 straipsnis | Pagalba gamybai | Vynas | Reglamento (EB) Nr. 1493/1999 11–15 straipsniai | Pagalba perplanavimui | " --------------------------------------------------